CELEX: 32020R0420
Language: mt
Date: 2020-03-16 00:00:00
Title: Regolament ta’ Implimentazzjoni tal-Kummissjoni (UE) 2020/420 tas-16 ta’ Marzu 2020 li jikkoreġi l-verżjoni lingwistika Ġermaniża tar-Regolament (UE) 2016/919 dwar l-ispeċifikazzjoni teknika għall-interoperabbiltà relatata mas-subsistema tal-“kontroll-kmand u sinjalazzjoni” tas-sistema ferrovjarja fl-Unjoni Ewropea (Test b’rilevanza għaż-ŻEE)

20.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 84/5
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/420
         tas-16 ta’ Marzu 2020
         li jikkoreġi l-verżjoni lingwistika Ġermaniża tar-Regolament (UE) 2016/919 dwar l-ispeċifikazzjoni teknika għall-interoperabbiltà relatata mas-subsistema tal-“kontroll-kmand u sinjalazzjoni” tas-sistema ferrovjarja fl-Unjoni Ewropea
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva (UE) 2016/797 tal-Parlament Ewropew u tal-Kunsill tal-11 ta’ Mejju 2016 dwar l-interoperabbiltà tas-sistema ferrovjarja fl-Unjoni Ewropea (1), u b’mod partikolari l-Artikolu 5(11) tagħha,
         Billi:
         
                     (1)
                  
                  
                     Il-verżjoni lingwistika Ġermaniża tar-Regolament tal-Kummissjoni (UE) 2016/919 (2) fiha żball fil-paragrafu 2 tat-Taqsima 7.4.2.3 tal-Anness fir-rigward tal-kundizzjonijiet għall-applikazzjoni ta’ fażi ta’ tranżizzjoni.
                  
               
                     (2)
                  
                  
                     Għalhekk, il-verżjoni lingwistika Ġermaniża tar-Regolament (UE) 2016/919 jenħtieġ li tiġi kkoreġuta skont dan. Il-verżjonijiet lingwistiċi l-oħra mhumiex affettwati.
                  
               
                     (3)
                  
                  
                     Minħabba l-iżball fil-paragrafu 2 tat-Taqsima 7.4.2.3 tal-Anness, l-operaturi ekonomiċi jgħaddu minn rekwiżiti restrittivi mhux meħtieġa dwar it-tqegħid fis-suq ta’ vetturi ferrovjarji. Mis-16 ta’ Ġunju 2019 sal-31 ta’ Diċembru 2020, jenħtieġ li jkun possibbli, taħt kundizzjonijiet speċifiċi, li jinħarġu awtorizzazzjonijiet għat-tqegħid fis-suq ta’ vetturi f’konformità mas-sett ta’ speċifikazzjonijiet #1 imsemmija fit-Tabella A 2 tal-Anness A tal-Anness tar-Regolament (UE) 2016/919. Il-kundizzjonijiet li jenħtieġ li jiġu ssodisfati jridu jipprevedu li l-vetturi jiġu awtorizzati f’konformità mat-tip ta’ vettura li tkun ġiet awtorizzata qabel il-1 ta’ Jannar 2019 f’konformità mas-sett ta’ speċifikazzjonijiet #1 imsemmija fit-Tabella A 2 tal-Anness A tal-Anness tar-Regolament (UE) 2016/919. Għalhekk, il-verżjoni lingwistika Ġermaniża jenħtieġ li tiġi kkoreġuta retroattivament.
                  
               
                     (4)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat stabbilit f’konformità mal-Artikolu 51(1) tad-Direttiva (UE) 2016/797,
                  
               ADOTTAT DAN IR-REGOLAMENT:
         
            Artikolu 1
            
               (ma japplikax għal-lingwa Maltija)
            
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika b’effett mis-16 ta’ Ġunju 2019.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-16 ta’ Marzu 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 138, 26.5.2016, p. 44.
         
            (2)  Ir-Regolament tal-Kummissjoni (UE) 2016/919 tas-27 ta’ Mejju 2016 dwar l-ispeċifikazzjoni teknika għall-interoperabbiltà relatata mas-subsistema tal-“kontroll-kmand u sinjalazzjoni” tas-sistema ferrovjarja fl-Unjoni Ewropea (ĠU L 158, 15.6.2016, p. 1).